SURSE: Puciștii iau în calcul schimbarea numelui PSD și a siglei cu cei trei trandafiri

Gruparea anti-Dăncilă din PSD, condusă de Marcel Ciolacu și Paul Stănescu, a discutat luni cu mai mulți lideri locali posibilitatea de face schimbări majore în partid, precum schimbarea numelui, a siglei cu trei trandafiri și a statutului, au declarat pentru G4Media.ro surse politice.

Gruparea Ciolacu nu a ajuns încă la o concluzie în legătură cu pașii de urmat și nu e clar dacă problema schimbării numelui PSD va fi pusă în discuție la ședința Comitetului Executiv (CEX) de azi sau la o dată ulterioară.

Aceste decizii pot fi luate la Congres, forul suprem de conducere al PSD, iar gruparea Ciolacu mizează pe organizarea acestuia chiar la începutul anului 2020, după o eventuală demisie a Vioricăi Dăncilă din funcția de președinte.

PSD a mai trecut până acum prin două rebrandinguri, din FDSN în PDSR (1993) și apoi în PSD (2001). PSD are mari probleme de imagine după epoca Dragnea.

Foto: InquamPhotos / Octav Ganea